**Andra Mari Eliza** ::iglesia 
 <div style="text-align: justify;">
Debako Andra Mari eliza, 1931tik Monumentu Nazional izendatua, euskal artearen lan nagusienetako bat da. Kanpoko kareharrizko hormek duten soiltasunak kontraste handia egiten du barrualdeko aberastasun artistikoarekin. XV. mendean eraiki zen aurreko tenplu baten gainean, Deba garai oparoenean, bere portua Estatuko garrantzitsuenetako bat bihurtu zenean eta itsas merkataritzak zein bale-arrantzak herria aberastu zutenean. Aldi gotikotik portada, alboko kapera batzuk, triforioaren zati bat eta klaustroa mantentzen dira, eta XVI. eta XVII. mendeetan gehitu zitzaizkion hedapen errenazentistak eta barrokoak.
Portada maisulan gotikoa da, hamabi apostoluekin, Kristo Garailearekin eta Amandrearen bizitzako pasarteak irudikatzen dituen tinpanoarekin. Barrualdean noble eta merkatari garrantzitsuei lotutako sei kapera daude; nabarmentzekoak dira San Antonen kapera —XVI. mendeko triptiko flamigeroarekin— eta Irarrazabal leinuaren Miserikordiaren kapera. Gipuzkoako klaustro zaharrena proportzio urrearen arabera egina dago eta bere traceria dotoreagatik nabarmentzen da. Multzo artistikoa Pedro de Alloitizen retablo errenazentista-barrokokoak, Francisco de Iberok 1770ean diseinatutako sakristia rokokoak eta 2009an G. Grenzing-ek egindako organo garaikide ospetsuak osatzen dute.
  </div>
